钦定古今图书集成/明伦汇编/闺媛典/第316卷 > 皇清四十九 > 夏起魁妻姜氏
## 钦定古今图书集成/明伦汇编/闺媛典/第316卷 > 皇清四十九 > 夏起魁妻姜氏

按《扬州府志》：“姜氏，江都夏起魁妻。幼闲静孝谨，有志操。年十七归魁，克修妇道。二十七，大兵临扬，魁适在高邮，闻信曰：‘父母俱在郡城，吾为人子，安可偷生？友人王茂祯坚留不得，至东关被难，遗一子应干，甫九龄。氏闻凶报，愿以身从。翁姑责以抚孤为重，义不可死，乃力蚕绩自守。后二十年，翁姑殁，葬祭尽礼，藿食’” 鹑衣，教子克立苦节，四十馀年如一日。孙琏，曾孙麟趾、麟定、麟角，皆赖氏有成。太守旌表。